Om te Kruger – Kruger National Park, South Africa – Abrie dink hardop
Om te Kruger – Kruger National Park, South Africa
15 Sep 2016 22 Sep 2016 • Abrie Joubert
I took these photos in the Kruger National Park in South Africa.
Normaalweg het ek teen hierdie tyd in die week reeds iets hier kom griffel, maar weens ‘n verskeidenheid van redes het dit maar net nie so uitgewerk hierdie week nie. Ek het wel vroeër die week besluit om die beloofde hoofstuk 2 van Truth Coffee te onderbreek en met iets anders wat toe amper niks anders geword het. Gisteraand kyk ek na Dina van den Perdebytjie se nuutste bydrae en net daar verlang ek terug na Julie verlede jaar toe ons gesin geKruger het (tot dusver die enigste keer). Nou dit is so dat eendag wanneer ek groot is ek fotos gaan neem soos Dina, maar ondertussen klik ek darem hardop waar ek kom. Nee, ek skinder nie ek klik die kamera se knoppie… Dit is Dina se weereens besondere fotos wat my laat besluit het om myself weer aan daardie wonderlike paar dae in die Nasionale Kruger Wildtuin te herinner.
Fotos 1 en 2 – Op die oomblik word by ons werk Rhino day stickers verkoop – Internasionale Rhino dag is 22 September (nou weet jy ook). Die maatskappy ondersteun www.stoprhinopoaching.com (let wel baie grafiese fotos op hierdie website). Die doodmaak van Renosters is natuurlik tragies maar ek is nie bekommerd oor hierdie 2 nie – hulle het vir hulle lyfwagte gekry en kyk net hoe wakker verspied die lyfwagte!
Fotos 3 – 5 – Het julle gehoor van die vooraanstaande plastiese chirurg wat ‘n senuwee ineenstorting gekry het? Mevrou Olifant het by hom kom aanklop vir ‘n ontrimpelings operasie… Nou ons almal weet dat ‘n vrou nie ouer word nie, maar dames kyk net hoe in vervoering mense oor olifante raak en hoe pragtig hulle is ten spyte daarvan dat hulle nie velroom modelle is nie!
Foto 6 – Hierdie Kameelperd wil graag model wees want hy het vir meer as ‘n minuut direk voor die kar kom stilstaan.
Fotos 7-9 Die hiëna smelt baie goed met sy omgewing saam en die foto met die leeuwyfie is een van my gunstelinge juis omdat dit die kamoeflering so “duidellik” is. En die leeumannetjie is te trots om te kamoefleer!
Kon nie anders nie en moes ‘n sonsondergang insluit. Dit is op die brug net buite die Malelane hek geneem en die krokodil loer vir my van onder hierdie brug. Ai dit was darem maar lekker gewees!
For more photos like these please go to Close encounters of the Kruger kind
Posted in Kruger Mpumalanga vakansieTagged Kruger wildtuinBookmark the permalink.
38 thoughts on “Om te Kruger – Kruger National Park, South Africa”
15 Sep 2016 om 9:29 vm
Sjoe Abrie, jou foto’s is darem besonders! Veral die een van die olifant se vel van nader. (jis dit klink weird soos ek dit sê maar jy weet mos. Goeie begrip. Halwe woord. Daai storie).
Ek het ook al vir Dina gevra of sy van haar foto’s geraam in haar huis het. Het jy?
O. en ek is MAL oor die eerste renoster foto ook. Oor almal, maar daardie twee staan vir my uit.
15 Sep 2016 om 7:41 nm
Maar onthou vir my halwe brein het jy ‘n hele woord gebruik 🙂
Ek het al verskeie kere oorweeg om van die fotos op ‘n canvas te laat print want dan lyk dit amper soos skildery (Goeie begrip. Halwe woord. Daai storie) maar nog nooit so ver gekom nie
16 Sep 2016 om 6:54 vm
O jy moet dit tog doen, ek dink dit sal vreeslik mooi lyk Abrie!
15 Sep 2016 om 4:17 nm
Sommer net goed geneem. Is pragtig.
15 Sep 2016 om 7:29 nm
Baie dankie Danie die belewenis om die verskillende diere te sien was inspirerend
15 Sep 2016 om 6:58 nm
Sjoe jy is glad nie ‘n amateur nie.
15 Sep 2016 om 7:43 nm
Baie dankie, Abrie erken dat hy daarvan hou om hardop te klik, dink Abrie hardop
16 Sep 2016 om 5:22 nm
You go Boykie – you go!
15 Sep 2016 om 9:04 nm
Net om jou weereens te herinner aan die feite. ‘n Nie-amateur se beroep is fotografie en word betaal daarvoor. Dankie Tina waardeer jou woorde
16 Sep 2016 om 5:25 nm
Toe ek skool gehou het het ons altyd gesê : Die Donderweer slaan jou as jy op ‘n Vrydagmiddag werk Ek wil aan ‘n pittige antwoord dink maar is bang vir die gevolge… lekker naweek
16 Sep 2016 om 5:33 nm
Wou nou gesê ek sien uit na die Sondag kopies toe onthou ek van die Vrydag byskrifte wat nog beloer moet word!
16 Sep 2016 om 6:35 nm
Hehehehe ‘n Sondae het ons gewerk dat die stof staan want die kalf was altyd in die punt!
15 Sep 2016 om 8:07 nm
Jy mag maar hardop klik-klik met jou kamera, Abrie. Sjoe! Die kameelperd wat die hele raampie so vol het, is vir my pragtig. Maar olifante is my gunstelingdiere in die hele wêreld, so ek het my verkyk aan die rimpelvel. Tyd vir jou om weer te gaan Kruger, broer.
15 Sep 2016 om 9:02 nm
“Tyd vir jou om weer te gaan Kruger, broer.”
Dit is mos hoe Afrikaans in Amerika gepraat moet word! Bly ek kon ‘n bietjie Afrika in Amerika indra.
16 Sep 2016 om 9:54 vm
Bigger beast than we come across here in the UK. But like many other destinations , SA is on the Bucket List!……..I do like the African sunset
16 Sep 2016 om 5:28 nm
Hi David thanks for the visit and I would cerainly like to visit your history rich country of beautiful images.
16 Sep 2016 om 4:13 nm
Vaderland Abrie waar kom jy aan al jou sêgoed? Het die renosters se lyfwagte baie geniet!!!
Nou goed ek verstaan jou punt fotograwe word betaal….. “amateurs” nie…. hoef ek meer te sê?
16 Sep 2016 om 5:24 nm
Dankie vir die indirekte kompliment – ek het al fotos van kamele ook geneem!
Moet ek naam van blog verander na
Abrie sê-goed of Abrie se goed of Abrie dink hy sê goed van goeters. Ai die lewe is ingewikkeld
16 Sep 2016 om 9:16 nm
Gaan jy maar net aan met al jou sêgoed en vermaak ons daarmee. Jy het ‘n gawe daarvoor….. en amateur fotografie!!!!!
17 Sep 2016 om 3:04 nm
Wat mooi om dit van zo dichtbij te mogen meemaken
Je leeft in een wondermooi land
17 Sep 2016 om 6:51 nm
Heel erg bedankt. Ja ons land is nie sonder probleme maar dit is wondermooi. Ek het enkele van jou gedigte gelees en vindt dit leuk. Noudat hittegolven lijken uitgeblust sal De dichter seker weer op woorde kan fokus eerder as bloten benen 🙂
18 Sep 2016 om 1:30 vm
Oh my. These are stunning. I love the close up of the elephant skin…and of course the giraffe face. And the female lion in the grass, that’s stunning because it makes you look for her. And the gator is just scary. All beautiful shots!!!!
18 Sep 2016 om 8:25 vm
Thank you very much Dawn, it was an amazing experience to really experience “Africa”
26 Sep 2016 om 9:16 nm
Absoluut pragtige foto’s,Abrie!Baie dankie dat jy my in jou blog noem en dat ek jou geïnspireer het om hierdie mooi foto’s van jou te pos!Ek is mal oor die rimpels…natuurlik net op tannie olifant en nie op myself nie!😝
16 Okt 2016 om 9:12 nm
Ag nee, Abrie, nou is ek ernstig homesick. Pragtige, pragtige foto’s!
16 Okt 2016 om 10:09 nm
Baie dankie Margaretha. Dit was besonderse ervaring
10 Nov 2016 om 12:51 nm
Absolutely stunning post. My heart longs for the bush!
10 Nov 2016 om 1:03 nm
Thank you again – yes it was amazing spending a few days (and taking 100’s of photographs).
15 Apr 2017 om 9:56 vm
15 Apr 2017 om 12:06 nm
4 Jul 2018 om 7:42 nm
4 Jul 2018 om 7:45 nm
Baie dankie Liza jy moet my fotos van die lugballon sien 🤣
4 Jul 2018 om 7:47 nm
Waar is dit? Ek wil dit sien !
4 Jul 2018 om 8:00 nm
Nee ek terg net. Die is eintlik ‘n jaloers opmerking omdat jy fotos van binne die ballon kon neem 😁(darem nie regtig jaloers nie).
4 Jul 2018 om 8:18 nm
Haha. Ek wens ek kon weer.
4 Jul 2018 om 8:43 nm
Terloops Liza die naaste wat ek daaraan kom op ‘n blog is die lugballon genaamd die maan. As jy dit nog nie gesien het, ek vermoed jy sal van my maanfotos hou https://abriejoubert.wordpress.com/2018/06/21/the-moon-and-its-conspiracy-phases/
5 Jul 2018 om 10:28 nm
Wow! Baie goeie fotos!
6 Jul 2018 om 12:34 vm
ABRAHAM JOHANNES JOUBERT: 1968 – 1997